Na osnovu člana 21. st. 1. i 2. Zakona o nacionalnom okviru kvalifikacija Republike Srbije („Službeni glasnik RS”, broj 27/18) i člana 43. stav 1. Zakona o Vladi („Službeni glasnik RS”, br. 55/05, 71/05 – ispravka, 101/07, 65/08, 16/11, 68/12 – US, 71/12, 7/14 – US, 44/14 i 30/18 – dr. zakon),

Vlada donosi

**ODLUKU**

**o osnivanju Sektorskog veća za sektor društvenih nauka, novinarstva i informisanja**

"Službeni glasnik RS", br. 104 od 28. decembra 2018, 57 od 9. avgusta 2019.

1. Osniva se Sektorsko veće za sektor društvenih nauka, novinarstva i informisanja (u daljem tekstu: Sektorsko veće). Oblast društvenih i bihevioralnih nauka odnosi se na ekonomiju (uključujući i makroekonomiju i javne finansije), pravo, političke nauke i građansko vaspitanje, psihologiju, sociologiju i kulturološke studije, uključujući i etnologiju i društvenu antropologiju, studije humane i socijalne geografije i sl. Oblast novinarstva i informisanja odnosi se na uređivanje, izveštavanje, pisanje komentara i izveštaja od javnog interesa i dr., na bibliotekarstvo, informisanje i arhivske studije koje se odnose na selektovanje, usvajanje, organizovanje i čuvanje informacija (bibliotekarske studije, muzeologija i sl.).

2. Zadaci Sektorskog veća su da:

1) analizira postojeće i utvrđuje potrebne kvalifikacije u sektoru;

2) identifikuje kvalifikacije koje treba osavremeniti;

3) identifikuje kvalifikacije koje više ne odgovaraju potrebama sektora;

4) donosi odluku o izradi predloga standarda kvalifikacija u okviru sektora;

5) daje mišljenje o očekivanim ishodima znanja i veština unutar sektora;

6) promoviše dijalog i neposrednu saradnju između sveta rada i obrazovanja;

7) promoviše mogućnosti za obrazovanje, obuku i zapošljavanje unutar sektora;

8) identifikuje mogućnosti za obučavanje odraslih unutar sektora;

9) razmatra implikacije nacionalnog okvira kvalifikacija na kvalifikacije unutar sektora;

10) predlaže liste kvalifikacija po nivoima i vrstama koje mogu da se stiču priznavanjem prethodnog učenja;

11) obavlja druge poslove u skladu sa Zakonom o nacionalnom okviru kvalifikacija Republike Srbije.

3. Za članove Sektorskog veća, na pet godina imenuju se:

1) na predlog Privredne komore Srbije i reprezentativnih udruženja poslodavaca:

(1) Jelena Andrić – za sve oblasti rada sektora, osim prava;

(2) Uroš Novaković – za oblast prava.

2) na predlog strukovnih komora, odnosno udruženja:

(1) Udruženje novinara Srbije:

– Dragana Bjelica;

(2) Nezavisno udruženje novinara Srbije:

– Tatjana Jakobi.

3) na predlog Saveta za stručno obrazovanje i obrazovanje odraslih – Jelena Stojanović.

4) na predlog Konferencije univerziteta i Konferencije akademija i visokih škola:

(1) prof. dr Darko Nadić – KONUS;

(2) prof. dr Marta Dedaj, KASSS.

5) na predlog Nacionalne službe za zapošljavanje – Svetlana Uskoković Bogosavljević.

6) na predlog:

(1) Ministarstva prosvete, nauke i tehnološkog razvoja – prof. dr Tatjana Cvetkovski\*;

(2) Ministarstva rada, zapošljavanja, boračka i socijalna pitanja – Danijela Rajković;

(3) Ministarstva kulture i informisanja – Maja Zarić;

(4) Ministarstva pravde – Rada Kostić;

(5) Ministarstva finansija – Ana Pančić;

(6) Ministarstva omladine i sporta – Marija Petronijević. \*

7) na predlog zajednica stručnih škola:

(1) Tomislav Bartolić, Zajednica ekonomskih, pravno-birotehničkih, trgovinskih i turističko-ugostiteljskih škola Srbije;

(2) Marijan Mišić, Zajednica gimnazija.

8) na predlog reprezentativnih granskih sindikata:

(1) Sindikat zaposlenih u pravosudnim organima Republike Srbije:

– Gordana Nenadić;

(2) Sindikat radnika „Elektroprivreda Srbije”:

– Maja Jovanović i Đina Trišković;

9) na predlog Zavoda za unapređivanje obrazovanja i vaspitanja:

(1) Eleonora Vlahović, za oblast društvenih nauka;

(2) Dejana Milijić Subić, za oblast novinarstva i informisanja.

Članovi Sektorskog veća iz stava 1. tač. 3), 5) i tačka 6) podtač. (1), (2) i (6) ove tačke učestvuju u radu Sektorskog veća u svim oblastima rada Sektorskog veća iz tačke 1. ove odluke.\*

Članovi Sektorskog veća iz stava 1. tač. 2), 4), 7) i 8), ravnomerno se rotiraju u radu Sektorskog veća za sve sektore rada po redosledu koji se utvrđuje u skladu sa poslovnikom o radu Sektorskog veća.

Članovi Sektorskih veća iz stava 1. tač. 1), 6) podtač. (3)–(5) i tačke 9), učestvuju u radu za oblast rada sektora za koji su imenovani.

\*Službeni glasnik RS, broj 57/2019

4. Članovi Sektorskog veća između sebe biraju predsednika iz reda članova koji učestvuju u radu u svim oblastima rada Sektorskog veća iz tačke 1. ove odluke.

5. Sektorsko veće donosi poslovnik o svom radu.

6. Godišnji izveštaj o radu Sektorsko veće podnosi Agenciji za kvalifikacije, ministarstvu nadležnom za poslove obrazovanja i Vladi, najkasnije do 1. marta tekuće godine za prethodnu kalendarsku godinu.

7. Administrativno-tehničku podršku Sektorskom veću pruža Agencija za kvalifikacije.

8. Članovi Sektorskog veća i stručnih timova imaju pravo na naknadu za rad u visini koju utvrdi Vlada.

9. Ova odluka stupa na snagu osmog dana od dana objavljivanja u „Službenom glasniku Republike Srbije”.

05 broj 02-02-12724/2018

U Beogradu, 27. decembra 2018. godine

Vlada

Predsednik,

Ana Brnabić, s.r.